Endnu en ny spiller er blevet indlemmet i truppen hos Frederikshavn White Hawks. Denne gang er det 27-årige Robert Jekimovs, der tidligere har huseret for Herning Blue Fox og Gentofte Stars. - Vi får en spiller med højre fatning, der er hurtig på skøjterne. Samtidig er han en spiller, der vil blive brugt i powerplay, og så har han en stor rutine, som de unge spillere kan læne sig opad, skriver Elite Nord Frederikshavn A/S i en pressemeddelelse. Udover forskellige klubber i den danske Metalliga har Roberts Jekimovs også været forbi flere klubber i udlandet. - Jeg er rigtig glad for kontrakten med Frederikshavn White Hawks. Det lader til at være et godt sted at være, og jeg har kun hørt positivt om organisationen. Jeg glæder mig til at blive en del af White Hawks, og vil gøre alt for at hjælpe holdet. Jeg ser meget frem til at komme til Frederikshavn, udtaler Jekimovs. Roberts Jekimovs har skrevet under på en et-årig kontrakt med klubben. Han ankommer til Frederikshavn i august, og han trækker trøjenummer 89 over hovedet, når han skal på isen.

Opsummering:
Frederikshavn White Hawks har forstærket truppen med den 27-årige lette, Roberts Jekimovs.